Общинска избирателна комисия Стралджа

**ПРОТОКОЛ
№ 21**

На 25 октомври 2019 г. се проведе редовно заседание на Общинска избирателна комисия в община Стралджа, област Ямбол при следния

Д н е в е н р е д:

**1**. Проект на решение относно промени в състави на СИК на територията на община Стралджа за произвеждане на изборите за общински съветници и кметове на 27 октомври 2019 .г

 **Докладва: Мима Атанасова – зам.председател на ОИК Стралджа**

**2**. Проект на решение относно назначаването и определяне на функциите на определеното лице за технически сътрудник за изборния ден към Общинска избирателна комисия в община Стралджа, съгласно протоколно решение на Общинска избирателна комисия -Стралджа от 24.10.2019г.

 **Докладва: Димитър Андонов – зам. председател на ОИК Стралджа**

**3.** Проект на решение относно заличаване регистрация на кандидат за общински съветник от партия „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“ в изборите за общински съветници и за кметове на 27 октомври 2019 г.

**Докладва: Надка Моллова - член на ОИК Стралджа**

**4.** Доклад входяща и изходяща кореспонденция за периода 24 - 25.10.2019 г.

**Докладва: Надка Моллова - дежурен член на ОИК Стралджа**

5. Разни

**ПРИСЪСТВАХА:** Красимир Желев, Мима Атанасова, Димитър Андонов, Гергана Кавалджиева, Донка Иванова, Надка Моллова, Милена Иванова-Ненчева, Атанаска Кабакова, Желязка Тончева, Милена Вълева, Жени Петрова и Валентин Георгиев.

**ОТСЪСТВА:** Атанаска Христова

Заседанието бе открито в 14:00 ч. от председателя на ОИК Красимир Желев.

**ПРЕДСЕДАТЕЛ Красимир Желев:** Уважаеми колеги, откривам днес, 25 октомври 2019 г. в 13:00ч. редовно заседание на Общинска избирателна комисия в община Стралджа. В залата присъстват 12 членове на комисията. Налице е необходимия кворум.

Преди да преминем към разглеждане на точките по обявения проект на дневен ред, е необходимо да определим преброител на гласовете при вземане на решенията, както и член на ОИК Стралджа, който ще води протокола.

**ПРЕДСЕДАТЕЛ Красимир Желев:** За преброител на днешното заседание предлагам г-жа Жени Петрова – член на ОИК Стралджа

**ПРЕДСЕДАТЕЛ Красимир Желев:** Имате ли други предложения за преброител?

Няма.

**ПРЕДСЕДАТЕЛ Красимир Желев:** Който е съгласен с така направеното предложение, моля да гласува:

**Гласували: 12 членове на ОИК: за – 12 -** Красимир Желев, Димитър Андонов, Мима Атанасова, Гергана Кавалджиева, Донка Иванова, Надка Моллова, Милена Иванова-Ненчева, Желязка Тончева, Атанаска Кабакова, Милена Вълева, Валентин Георгиев, Жени Петрова. **Против – няма.**

Предложението се приема, а именно: За преброител на днешното заседание на Общинска избирателна комисия в община Стралджа, област Ямбол, е определена Жени Петрова – член на ОИК Стралджа.

**ПРЕДСЕДАТЕЛ Красимир Желев:** Следва да определим член на ОИК Стралджа, който да води протокола на днешното заседание**.**

**Мима Атанасова**: Предлагам Г-жа Донка Иванова за протоколчик

**ПРЕДСЕДАТЕЛ Красимир Желев:** Имате ли други предложения?

Няма.

**ПРЕДСЕДАТЕЛ Красимир Желев:** Който е съгласен с така направеното предложение, моля да гласува:

**Гласували: 12 членове на ОИК: за – 12 -** Красимир Желев, Димитър Андонов, Мима Атанасова, Гергана Кавалджиева, Донка Иванова, Надка Моллова, Милена Иванова-Ненчева, Желязка Тончева, Атанаска Кабакова, Милена Вълева, Валентин Георгиев, Жени Петрова. **Против – няма.**

Предложението се приема

За протоколчик на днешното заседание на Общинска избирателна комисия в община Стралджа, област Ямбол, е определен г-жа Донка Иванова – член на ОИК Стралджа.

**ПРЕДСЕДАТЕЛ Красимир Желев:** Колеги, предлагам на Вашето внимание следният проект на дневен ред както следва:

**1**. Проект на решение относно промени в състави на СИК на територията на община Стралджа за произвеждане на изборите за общински съветници и кметове на 27 октомври 2019 .г

 **Докладва: Мима Атанасова – зам.председател на ОИК Стралджа**

**2**. Проект на решение относно назначаването и определяне на функциите на определеното лице за технически сътрудник за изборния ден към Общинска избирателна комисия в община Стралджа, съгласно протоколно решение на Общинска избирателна комисия -Стралджа от 24.10.2019г.

 **Докладва: Димитър Андонов – зам. председател на ОИК Стралджа**

**3.** Проект на решение относно заличаване регистрация на кандидат за общински съветник от партия „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“ в изборите за общински съветници и за кметове на 27 октомври 2019 г.

**Докладва: Красимир Желев председател на ОИК Стралджа**

**4.** Доклад входяща и изходяща кореспонденция за периода 24 - 25.10.2019 г.

**Докладва: Надка Моллова - дежурен член на ОИК Стралджа**

5. Разни

**ПРЕДСЕДАТЕЛ Красимир Желев:** Колеги имате ли други предложения по така направеното предложение за дневен ред за днешно заседание?

Няма. Моля да преминем към гласуване.

**Гласували: 12 членове на ОИК: за – 12 -** Красимир Желев, Димитър Андонов, Мима Атанасова, Гергана Кавалджиева, Донка Иванова, Надка Моллова, Милена Иванова-Ненчева, Желязка Тончева, Атанаска Кабакова, Милена Вълева, Валентин Георгиев, Жени Петрова. **Против – няма.**

.**ПРЕДСЕДАТЕЛ Красимир Желев:** Преминаваме **към т.1 от дневния ред**:

**Мима Атанасова :** Колеги представям Ви проект на решение относно промени в състави на СИК на територията на община Стралджа за произвеждане на изборите за общински съветници и кметове на 27 октомври 2019 .г

Постъпило е писмено предложение от Янко Стоянов Добрев, упълномощен представител на коалиция "БСП за България", заведено под № 121 от 24.10.2019 г., във входящия дневник на Общинска избирателна комисия в община Стралджа, с което се иска промянa в съставa на територията на община Стралджа.

На основание чл. 87, ал. 1, т. 5 и т.6 от Изборния кодекс и Решение №1029-МИ от 10.09.2019 г. на ЦИК, Общинска избирателна комисия в община Стралджа

         **Р Е Ш И:**

**1.ОСВОБОЖДАВА от:**

|  |  |  |  |  |
| --- | --- | --- | --- | --- |
| **СИК №** | **Населено място**  | **Три имена**  | **ЕГН** | **Длъжност в СИК** |
| 282200012 | с.Войника | Калинка Иванова Иванова |  | член |
| 282200024 | с. Поляна | Марийка Драгоева Недева |  | секретар |
| 282200027 | с.Саранско | Руска Господинова Колева |  | секретар |
| 282200029 | с. Чарда | Емилия Дойчева Дойчева |  | член |

2. Анулира издадените удостоверения на лицата по т. 1.

**3.  НАЗНАЧАВА в:**

|  |  |  |  |  |
| --- | --- | --- | --- | --- |
| **СИК №** | **Населено място**  | **Три имена**  | **ЕГН** | **Длъжност в СИК** |
| 282200012 | с.Войника | Катя Енчева Минчева |  | член |
| 282200024 | с. Поляна | Мария Петрова Иванова |  | секретар |
| 282200027 | с.Саранско | Йорданка Стоянова Митева |  | секретар |
| 282200029 | с. Чарда | Жечо Георгиев Жечев |  | член |

4. Издава удостоверения на лицата по т. 3.

Решението подлежи на обжалване пред ЦИК, чрез ОИК в тридневен срок от обявяването му по реда на чл. 88 от Изборния кодекс.

**ПРЕДСЕДАТЕЛ КРАСИМИР ЖЕЛЕВ:** Колеги, имате ли някакви възражения, предложения и забележки по проекта за решението?

След като няма такива моля, който е съгласен да гласува.

**Гласували: 12 членове на ОИК: за – 12** - Красимир Желев, Димитър Андонов, Мима Атанасова, Гергана Кавалджиева, Донка Иванова, Надка Моллова, Милена Иванова-Ненчева, Желязка Тончева, Атанаска Кабакова, Милена Вълева, Валентин Георгиев, Жени Петрова.

**Против – няма.**

Предложението се приема.

**Решението ще бъде под № 63-МИ**

**ПРЕДСЕДАТЕЛ Красимир Желев:** Преминаваме **към т.2 от дневния ред**.

**Димитър Андонов:** Колеги представям Ви проект на решение относно назначаването и определяне на функциите на определеното лице за технически сътрудник за изборния ден към Общинска избирателна комисия в община Стралджа, съгласно протоколно решение на Общинска избирателна комисия -Стралджа от 24.10.2019г.

На основание чл. 87, ал. 1, т.1 и Решение № 616-МИ от 15.08.2019 г. на ЦИК, Общинска избирателна комисия в община Стралджа, област Ямбол

**Р Е Ш И:**

I. За подпомагане дейността на ОИК-Стралджа в изборния ден, приемането на протоколите от СИК/ПСИК след изборния ден и подготовката за предаването на книжата в ЦИК, ОИК-Стралджа привлича определения, с протоколно решение на Общинска избирателна комисия -Стралджа от 24.10.2019г. Станислав Нанчев Вълков.

II. Определя функциите, които следва да изпълнява техническия сътрудник, както следва:

1. Подпомагане на ОИК при приемането на протоколите от СИК/ПСИК след изборния ден и подготовката за предаването на книжата в ЦИК;

2. Изпълнява и други функции, възложени му от Общинската избирателна комисия в община Стралджа, област Ямбол;

III. Определеният за технически сътрудник следва да изпълняват функциите определени в т. II в периода на изборния ден и времето, необходимо за подготовката за предаването на книжата в ЦИК.

Гражданският договор с определеното от Общинската избирателна комисия в община Стралджа, област Ямбол лице се сключва от Кмета на община Стралджа. Възнаграждението на техническия сътрудник е еднократно и е в размер на 100 лв., съгласно Решение № 616-МИ от 15.08.2019 г. на ЦИК.

Решението подлежи на оспорване в тридневен срок от обявяването му пред ЦИК, чрез Общинска избирателна комисия в община Стралджа, област Ямбол.

**ПРЕДСЕДАТЕЛ КРАСИМИР ЖЕЛЕВ:** Колеги, имате ли някакви възражения, предложения и забележки по проекта за решението?

**Атанаска Кабакова:** Считам, че предоставени правомощия на техническия сътрудник, за подготовката за предаването на книжата в ЦИК, са в повече. Достатъчни членове на ОИК сме, за да им вменяваме такива задължения.

**Красимир Желев:** Правомощията са съгласно решението на ЦИК

Който е съгласен с прочетения проект на решение, моля да гласува.

**Гласували: 12 членове на ОИК: за – 9** - Красимир Желев, Димитър Андонов, Мима Атанасова, Донка Иванова, Надка Моллова, Милена Иванова-Ненчева, Милена Вълева, Валентин Георгиев, Жени Петрова.

**Против – 3 -** Гергана Кавалджиева, Желязка Тончева, Атанаска Кабакова**.**

Предложението се приема.

**Решението ще бъде под № 64-МИ**

**ПРЕДСЕДАТЕЛ Красимир Желев:** Преминаваме **към т.3 от дневния ред**.

**Красимир Желев:** Колеги представям Ви проект на решение относно заличаване на регистрация на кандидат от кандидатската листа за общински съветници в община Стралджа, предложена от партия „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“ за участие в изборите за общински съветници и за кметове, насрочени за 27 октомври 2019 г.

Общинска избирателна комисия Стралджа разгледа постъпило заявление от Явор Николов Каракостов, заведено под вх. № 124 на 25.10.2019г. в 10:10 часа, с което иска да бъде заличен като кандидат за общински съветник, регистриран под № 1 в кандидатската листа на партия „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“, регистриран с Решение № 35 – МИ от 24.09.2019 г. на ОИК Стралджа и оттегля представеното от нея заявление – декларация Приложение №65-МИ от изборните книжа.

Заявлението е постъпило след изтичане на срока, посочен в чл. 417, ал. 5, изр. 2 от ИК, предвид на което и предложилата го политическа партия няма законово основание да предложи друг кандидат за общински съветник на мястото на отказалия се.

Предвид гореизложеното и на основание чл.87, ал.1, т. 15 във връзка с чл.417, ал.5, изр. 2 от Изборния кодекс и Решение № 1360-МИ /10.10.2019г. на ЦИК, Общинска избирателна комисия в община Стралджа.

**РЕШИ:**

1. ЗАЛИЧАВА регистрацията на Явор Николов Каракостов като кандидат за общински съветник в община Стралджа, предложен от партия „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“, регистриран под № 1 в кандидатската листа за общински съветници за участие в изборите за общински съветници и за кметове, насрочени за 27.10.2019 г.

2. АНУЛИРА издаденото Удостоверение за регистрация на кандидат за общински съветник.

Решението на ОИК подлежи на оспорване в тридневен срок пред ЦИК по реда на чл. 88 от ИК.

**ПРЕДСЕДАТЕЛ КРАСИМИР ЖЕЛЕВ:** Колеги, имате ли някакви възражения, предложения и забележки по проекта за решението?

След като няма такива моля, който е съгласен да гласува.

**Гласували: 12 членове на ОИК: за – 12** - Красимир Желев, Димитър Андонов, Мима Атанасова, Гергана Кавалджиева, Донка Иванова, Надка Моллова, Милена Иванова-Ненчева, Желязка Тончева, Атанаска Кабакова, Милена Вълева, Валентин Георгиев, Жени Петрова.

**Против – няма.**

Предложението се приема.

**Решението ще бъде под № 65-МИ**

**ПРЕДСЕДАТЕЛ КРАСИМИР ЖЕЛЕВ:** Преминаваме към **т.4 от дневния ред**: Доклад входяща и изходяща кореспонденция за периода 24.10-25.10.2019 г. Давам думата на г-жа Надка Моллова, дежурен член на ОИК.

**24.10.2019г.**

**Входяща поща**

**Заявление** с Вх№121 от КП „БСП ЗА БЪЛГАРИЯ“относно смяна на членове на СИК №№ 282200012, 282200024,282200027,282200029

**Писмо** с Вх № 122 от ЦИК София, ведно с образец на Акт за установяване на административно нарушение

**Писмо** с вх. №123 от Местна коалиция АТАКА (АБВ (Алтернатива за българско възраждане)), относно допусната техническа грешка в имената на упълномощените представители на местната коалиция.

**Изходяща поща**

**25.10.2019г.**

**Входяща поща**

**Заявление** с вх. №124 от Явор Николов Каракостов, относно заличаване на регистрацията му като кандидат за общински съветник в листата на ПП „НАЦИОНАЛЕН ФРОНТ ЗА СПАСЕНИЕ НА БЪЛГАРИЯ“ в изборите на 27.10.2019 г.

**Справка** с вх. №125 от Йордан Парушев Йорданов, представител на „ВМРО-Българско национално движение“, относно упълномощените лица, които ще представляват партията в изборите за общински съветници и кметове на 27 октомври 2019г.

**Красимир Желев:** Благодаря Ви г-жо Моллова.

**ПРЕДСЕДАТЕЛ КРАСИМИР ЖЕЛЕВ:** Преминаваме към **т.5 от дневния ред**: Разни

**ПРЕДСЕДАТЕЛ КРАСИМИР ЖЕЛЕВ:** Г-жа Христова изготви ленти, на които трябва да се подпишат всички членове на ОИК Стралджа за подпечатване на протоколите.

Дадена е транспортната схема за разнасяне на изборните книжа.

Колеги утре всички следва да се явят 09:00ч. Предполам, че след 10 часа, ще се тръгне да се предоставят изборните материали по СИК, съгласно транспортната схема. В тази връзка Ви уведомявам, че е направено съобщение на официалната страница на ОИК Стралджа, е публикувана транспортната схема и график.

Предлагам да се изготвят писма до всички СИК и ПСИК за да се заличи името на Явор Николов Каракостов. Върху името на Явор Николов Каракостов да се запише заличен. Кандидатската листа не подлежи на промяна.

**Гергана Кавалджиева:** Предлагам да се разпечата решението за начина на сгъване на бюлетината, а също за преференциите, които да се представи на всички СИК и ПСИК.

**Атанаска Кабакова:** Да се направи заявка за необходимите канцеларски материали към общината. Предлагам технически сътрудници да направят списък на членовете на СИК – Председател, зам. председател и секретар, които ще отчитат резултатите от изборите, за да имаме представа с кои ще работим в изборната нощ.

**Димитър Андонов:** Членовете на ОИК да отбележат във всяка СИК, кои от тях присъстват на приемането на изборните материали.

**ПРЕДСЕДАТЕЛ КРАСИМИР ЖЕЛЕВ**: Имате ли други предложения и въпроси в точка Разни?

Няма

Поради изчерпване на дневния ред, в 13:35 часа закривам днешното заседание. Следващото заседание ще се проведе на 26.10.2019 г. от 18:00 ч

**Председател:** Красимир Желев

**Секретар:** Гергана Кавалджиева